runetrust/blame-folketinget-dk huggingface dataset:
Niels Helveg Petersen (RV), 2004-11-25:
Den er vedtaget for 1 år ad gangen, og hvis den der køreplan, som er nedlagt i 1546, ikke holder, hvis der f.eks. ikke kan holdes valg eller ikke holdes valg til tiden her i januar, ja, så står man med et problem med 1546, og så må man antage, at den skal revideres i lyset af de begivenheder, der er indtruffet.
Dennis Flydtkjær (DF), 2015-04-09:
Som alle er enige i – og det er jeg selvfølgelig glad for, for det er et godt udgangspunkt – skal dyr selvfølgelig behandles ordentligt, og derfor synes jeg også, at det ville være en god ting, at vi fik kigget nærmere på det her i Folketinget og ændret det på lige fod med, hvad man har gjort i en række andre lande.
Karsten Lauritzen (V), 2020-06-16:
Og så minder den her diskussion mig en lillebitte smule om, når folketingsmedlemmer bliver klandret for kun at være i Folketinget og ikke have nogen erfaring ude fra virkeligheden, men hvis man så har noget ved siden af sit folketingsarbejde, så bliver man klandret for, at der er tale om en sammenblanding af interesser.
Peter Hummelgaard (S), 2023-04-11:
Og det tomrum af fakta vil uundgåeligt være der, for der vil være forhold, som jeg som justitsminister og i øvrigt andre betroede dele af regeringen og i øvrigt også medlemmerne af Folketingets Kontroludvalg ikke kan dele med offentligheden af hensyn til efterretningstjenesternes virke.
Stinus Lindgreen (RV), 2025-04-11:
Ja, USA har begået masser af ting – og det ved ordføreren jo ganske udmærket – som vi ikke ville tillade i Danmark, og derfor er det så vigtigt, at der her står, at de skal leve op til de forpligtelser, som er beskrevet i internationale konventioner, dansk lovgivning, menneskerettigheder osv.
Peter Kofod (DF), 2024-12-03:
De små vognmænd, som sørger for skolekørsel, foreningskørsel og transport af ældre, risikerer at gå konkurs, hvis ureguleret konkurrence får lov til at blomstre, og når de lokale virksomheder forsvinder, er det ikke kun arbejdspladser, vi mister; det er også en del af sammenhængskraften i vores landdistrikter.
Joachim B. Olsen (LA), 2016-05-13:
Det er fint, når private tager sådan nogle initiativer, når civilsamfundet træder ind og hjælper unge mennesker eller ældre mennesker, eller hvem det nu er, der kunne tænke sig at være iværksætter, med nogle legater, men det er ikke noget, andre skatteborgere skal finansiere.
Kim Christiansen (DF), 2013-03-19:
Og igen synes jeg, at man burde bygge det, som lå i vores beslutningsforslag – altså at man kunne give en acontoerstatning, så de her ofre ikke, ud over at de er blevet groft forulempet, skal gå med økonomiske og psykiske problemer, som de ikke kan få behandlet – ind i sådan et forslag her om en offerfond.
Ellen Trane Nørby (V), 2013-04-03:
jeg skal gerne oplyse forsvarsministeren om, at det er et flertal bestående af bl.a. Venstre og Socialdemokraterne, Poul-Erik Svendsen, som er forsvarsministerens partikollega, som har besluttet, at sygehuset skal rykkes til Aabenraa.
René Gade (ALT), 2016-05-18:
Vi kan være uenige om mange ting, men i Alternativet er det vores opfattelse, at selv om de løsninger, som ministeren skitserer, virker, er det ikke ønskeligt, at man løser problemet på den måde, for vi synes jo bare, problemet fortsætter uden for Danmarks og Europas grænser.
Karsten Nonbo (V), 2011-03-03:
Derfor synes vi, at det – igen, ligesom ved bødeforelægsforslaget – er et meget stort spild af ressourcer, når det er sådan, at man får en indkaldelse til syn, et par måneder eller i hvert fald en måned før bilen skal fremstilles, som fortæller, hvornår den skal fremstilles og godkendes, og så går man alligevel mindst 2½ måned over tiden.
Martin Lidegaard (RV), 2025-04-08:
Vores grundlæggende analyse er jo den enkle, at uanset om vi får et USA tilbage, som vi kan genkende, på et tidspunkt, vil både NATO og EU stå stærkere ved en større selvstændig europæisk, kan man sige, handlekraft og mulighed for det og også ved en større systemisk tænkning på tværs af forsvarspolitikken, energipolitikken, klimapolitikken og industripolitikken.
Astrid Carøe (SF), 2023-11-21:
Men helt generelt kan man sige, at vi har brug for, at der er mange flere, der kan se sig selv i efteruddannelsessystemet og se sig selv efteruddanne sig, både fordi der er nogle faggrupper, hvor vi mangler folk og har brug for flere i fremtiden, men også, for at flere kan bidrage til den grønne omstilling i f.eks. byggeriet.
Simon Emil Ammitzbøll (LA), 2012-02-24:
På grund af de tre forudsætninger – nemlig at vi har det princip, at man ikke skal overvåge hele befolkningen; det princip, at vi ikke bare vil stemme for ekstra udgifter for det offentlige, som er underfinansieret med 2 mia. kr.; og det princip, at man ikke skal føre befolkningen bag lyset ved at tage prøver fra deres krop og bruge oplysningerne til noget andet, sådan at det hele har været under falske forudsætninger – kan vi ikke stemme for det pågældende beslutningsforslag.
Svend Aage Jensby (V), 2001-02-22:
De partier, det er altså alle, bortset fra SF og Enhedslisten, sender nu her fra Folketinget et utrolig vigtigt signal til hjemmeværnet, de 61.000 mennesker, der bruger deres fritid på at være en del af dansk forsvar, og som løser en række opgaver i forbindelse med øststøttesamarbejdet, i forbindelse med civile opgaveløsninger, i samarbejde med politi og andre.
Elsebeth Gerner Nielsen (RV), 2000-05-03:
Jeg synes, som jeg sagde i mit første indlæg, at vi har en udmærket lovgivning, og hvad angår åbenhed som sådan, går det absolut i den rigtige retning, takket være, at vi har en meget aktiv presse, og takket være, at vi har nogle aktive politikere, der bliver ved med at stille spørgsmål - med andre ord: Takket være, at vi har et godt demokrati, går det i den rigtige retning, og også takket være Tilgængelighedsudvalget, som følger udviklingen og løbende rapporterer til os om, hvordan det går.
Peder Hvelplund (EL), 2021-06-03:
Det, jeg mener, er netop, at vi sikrer, at vi med den her lovgivning gør, at det er smitsomme sygdomme, vi kan overvåge, altså ikke nogen, der nødvendigvis er opklassificeret som alment farlige sygdomme, men at det er smitsomme sygdomme.
Svend Auken (S), 1999-05-20:
Udvalget har anbefalet en trestrenget strategi, som indeholder som det første en generel reduktion af pesticidanvendelsen på behandlede arealer, som det andet en yderligere beskyttelse af biotoper samt for det tredje en øget økologisk omlægning for at opnå miljøpolitiske mål.
Jonas Dahl (SF), 2013-03-12:
Indledningsvis vil jeg bare høre, om Venstres ordfører ikke vil bekræfte, at den beskatning, som man fra dansk side lægger op til nu at implementere på Nordsøen over for alle de firmaer, der vel og mærke agerer i Nordsøen, stadig væk er lavere end den, man har i Norge, og at man i øvrigt også i Norge har haft en ganske givtig olieforretning gennem de senere år.
Jens Henrik Thulesen Dahl (DF), 2021-10-28:
Jeg og Dansk Folkeparti kan godt se, at det ser skævt ud i lovgivningen, for helt grundlæggende skal der naturligvis være lighed for loven, og derfor vil vi i Dansk Folkeparti opfordre til, at vi drøfter en stramning på det her punkt i udvalgsbehandlingen.
Charlotte Fischer (RV), 2007-03-27:
Forebyggelsen kan altså blive strammet meget mere op end i dag, og vi vil gerne lægge os i spidsen, hvis vi skal have en national folkesundhedsstrategi, som jo også vil berøre gigtpatienterne rigtig meget, fordi motion og kost – bare for at tage nogle af de helt afgørende ting – har en stor betydning på det her folkesundhedsområde.
Lissa Mathiasen (S), 2002-05-28:
Det er faktisk i øvrigt også kendetegnende for en stribe af høringssvarene, at det, de angriber de her ændringer for, er, at man ikke har argumenteret for fagligheden, men at det til gengæld er politisk-ideologisk, man ønsker at køre fra regeringens og justitsministeren side.
Kasper Sand Kjær (S), 2022-05-05:
Det skal bl.a. sikres, ved at en opholdstilladelse for en praktikant inden for det grønne område fremadrettet bliver betinget af, at praktikstedet har haft ansat eller søgt efter elever eller lærlinge, såfremt der har været en væsentlig mangel på lærepladser inden for faget.
Jeppe Kofod (S), 2020-06-18:
Ja, og det er derfor, at arbejdet er vigtigt – at afdække og afklare, hvad kritisk infrastruktur er, og hvordan vi håndterer vores sikkerhedsrisici, samtidig med at vi jo ønsker at diversificere vores økonomi og åbne op for investeringer og åbne op for handel i verden.
Britt Bager (V), 2020-06-02:
Spørgsmålet var helt klart: Når det er så vigtig en dagsorden for Socialdemokratiet, hvorfor så ikke være med til, at vi holder hinanden op på hver tredje måned, at det her skal være øverst på dagsordenen, og at det ikke skal være noget, der ligger nederst i papirbunker i Justitsministeriet, og at vi følger op på det?
Rune Lund (EL), 2005-06-02:
Vi har jo et finanslovforslag, hvor der er et overskud på 20 mia. kr., og nogle af de penge, vi bl.a. vil bruge til det her, er f.eks. de penge, vi kradser ind fra nogle af de mange multinationale selskaber, der i dag stort set ikke betaler en krone i skat.
Kenneth Kristensen Berth (DF), 2015-11-16:
Men jeg vil i hvert fald godt sige tak til dem, der har bidraget til debatten i dag, og så må jeg jo sige, at den folkeafstemning, vi skal tage den 3. december, er fyldt med løfter og garanti og jura, og i dag har vi så forsøgt at få afklaret, hvor langt den her garanti fra Venstre, Socialdemokratiet og Konservative om en folkeafstemning forud for afgivelse af suverænitet på det asyl- og udlændingepolitiske område egentlig rækker.
Karin Nødgaard (DF), 2014-05-08:
Der er det så bare, at jeg siger til ministeren: Hvis vi laver den her form for behandlingsgaranti, så kan samfundet også på sigt spare en masse ressourcer, men mest væsentligt er det, at de her børn får et liv med livskvalitet, og at de ikke er traumatiseret i en alder af måske 30, 35, 40 år, hvor de måske egentlig først kommer til at skulle bearbejde det at have været udsat for en hel masse traumer.
Joachim B. Olsen (LA), 2012-11-27:
Jeg vil citere formanden for KL's Løn- og Personaleudvalget i KL, Michael Ziegler, der siger: »Der er to overordnede problemer med seniorjobordningen. For det første er kommunerne tvunget til at ansætte medarbejdere, selv om de ikke har de nødvendige kompetencer.
Trine Pertou Mach (EL), 2023-04-27:
Det tredje og sidste, jeg vil komme ind på her – flere andre ordførere har været inde på flere af tingene, men det her er en af de ting, vi også gerne vil nævne fra Enhedslistens side – er det her med fritagelse for lønsumsafgift for virksomheders aktiviteter vedrørende indefrysning.
Morten Dahlin (V), 2023-10-05:
Skal jeg så forstå det på den måde, at hvis den her plan, som Nye Borgerlige anerkender, samlet set trækker i den rigtige retning, har Nye Borgerlige også tænkt sig at stemme for sådan en samlet plan, der jo med Nye Borgerliges egne ord trækker i den rigtige retning?
Frank Aaen (EL), 2011-11-10:
Det kan jordkloden ikke holde til, og derfor er vi nødt til at kigge på andre vækstbegreber og på, hvordan vi bliver rigere på velfærd, hvordan vi får et rigere liv, hvordan vi får mere fritid, og hvordan vi i det hele taget får forbedret samfundet og vores alle sammens tilværelse, uden at det absolut skal betyde et større forbrug.
Pernille Rosenkrantz-Theil (S), 2018-11-15:
Så jeg mener, det er rigtig godt, at vi træder ind i det nye årtusinde med lovgivningen og tager højde for, at rigtig mange børn lever med skilte forældre, hvor tingene fungerer rigtig godt, og at vi så også tilretter lovgivningen på en måde, så hverdagen kan komme til at fungere omkring det.
Helge Sander (V), 2008-04-23:
Først på dette tidspunkt går Universitets- og Bygningsstyrelsen konkret ind i behandlingen af enkeltsager; dette skyldes, at den studerende i modsat fald ville blive frataget den retssikkerhed, som universitetslovens § 34, stk. 1, er udtryk for, nemlig at den studerende sikres en anden instans' behandling af sin sag.
Pernille Rosenkrantz-Theil (EL), 2004-11-19:
Vi er usikre på, om den vil medføre, at de kommuner, der har prioriteret folkeskolen højt, får problemer med at oppebære den prioritering, fordi der vil komme søgning til de kommuners skoler, og at det dermed underminerer grundlaget for den høje prioritering af folkeskolen.
Torben Hansen (S), 2004-09-07:
Samtidig er vi også i den situation, at bl.a. Verdensnaturfonden har fået et stort anerkendt revisionsfirma, Deloitte & Touche, som hr. Barfoed sikkert også kender, til at gennemgå den danske miljøindsats for grundvand, kemikalier og naturbeskyttelse.
René Skau Björnsson (S), 2003-10-30:
Jeg er derfor også meget enig med Enhedslistens ordfører, hr. Keld Albrechtsen, i, at der ikke reelt er kommunal selvbestemmelse, sådan som jeg ser det, men jeg mener også, at vi skal have set på det ekstra grundigt under det udvalgsarbejde, der nu skal foregå.
Tom Behnke (KF), 2001-04-03:
Og jeg synes, det er lidt synd, hvis debatten på nuværende tidspunkt skal afspores og blive til en debat for eller imod ordination af heroin, for den debat har vi haft før, og jeg er overbevist om, at SF stiller sit forslag igen, og så kan vi tage den debat til den tid.
Hans Christian Schmidt (V), 2010-11-25:
Man kan da ikke pålægge nogen så store udgifter, uden at man giver dem tid – ikke at de kan undgå det, det er jeg godt klar over at de ikke kan; de får altså den her vej, og den skal de så formentlig have i mange, mange år – og giver dem en mulighed for at forberede sig, altså kunne danne foreninger, kunne sørge for at indbetale penge til en fælles konto, så de har en fond at kunne lave de her ting for.
Sandy Brinck (S), 2004-04-20:
De norske erfaringer er, at forælderebetalingen er højere i profitbørnehaverne end i de øvrige, og hvad værre er: De private profitbørnehaver har færre børn med særlige behov, færre børn med handicap og færre børn af anden etnisk oprindelse, og så kan ministeren skrive nok så mange gange, at institutionerne er forpligtede til at optage de børn, som gerne vil ind.
Carolina Magdalene Maier (ALT), 2016-12-19:
Det er så ærgerligt, og jeg synes, at den diskussion om, hvad det egentlig er, vi gerne vil med vores uddannelsessystem i Danmark, vil jeg rigtig gerne tage med de øvrige ordførere i Folketinget, for den synes jeg vi mangler, og den synes jeg vi har manglet i forbindelse med det her lovforslag.
Lisbeth Bech Poulsen (SF), 2016-05-18:
Ministeren siger, at hovedstadsområdet har brug for sand og grus osv., og det er jo også rigtigt nok, men hvis man følger brandmandens princip om at redde det mest værdifulde først, må man sige, at Øresund er noget helt særligt og værdifuldt.
Finn Sørensen (EL), 2013-02-26:
nogen, hvad skal man sige, stående ovationer i udvalgsbehandlingen, men jeg synes alligevel, at de skal med, sådan at Folketinget er advaret, når der meget sikkert vil opstå den situation i den kommende tid, at førtidspensionister fortryder deres valg, når de opdager, hvad konsekvenserne rent faktisk er.
Kim Behnke (FRI), 2000-05-25:
Derfor var det efter vores opfattelse en ulykke, at det seneste resultat på arbejdsmarkedet faktisk blev, at man bevilgede sig selv noget mere fritid, for i en situation, hvor der er brug for flere folk, hvor der er brug for, at der bliver udført et større stykke arbejde - eller som finansministeren sagde forleden dag, at med de valutakurser, vi har i øjeblikket, kan vi ikke skaffe folk nok til eksportindustrien, og det er jo rigtigt set - er det en fejlagtig arbejdsmarkedspolitik, at vi bilder hinanden ind, at der er råd til, at vi holder mere og mere fri.
Kim Sejr (RV), 2003-05-13:
Hvis det betyder noget for en, at en ordning også skal komme virksomheder rundtomkring i provinsen, andre egne af landet end lige præcis hovedstadsregionen, til gode, er denne ordning jo den perfekte. Jeg har nævnt en række tal for effekterne af ordningen, og en af effekterne var netop, at akademikerisbryderne sivede ud i de regioner, som ellers kun har en ringe andel af det samlede antal højtuddannede.
Torsten Schack Pedersen (V), 2014-11-14:
Nu har formålet med afdelingskontoret i Thisted faktisk hele tiden været at dække Thisted og Morsø Kommuner, altså den gamle retskreds i Thisted og den gamle retskreds i Nykøbing Mors, så der er sådan set ikke noget overraskende i, at afdelingskontoret, når det dækkede de to kommuner, så håndterede sager begge steder fra.
Bendt Bendtsen (KF), 1999-04-21:
Nu drejer det sig jo ikke kun om en enkelt sag, men når fru Lotte Bundsgaard tager fat i den her sag fra det fynske og siger, at vi som politikere er blevet chikaneret, kan jeg da sige, for ikke at blive anklaget for nepotisme, at det var først, da jeg som politiker gik ind i sagen, at jeg fik fornøjelsen af det her.
Pernille Frahm (SF), 2009-02-04:
Jeg bliver bekymret - det gør jeg - og jeg synes, der er grund til bekymring, for sådan som udenrigsministeren udlægger det, er kravet om et stop for raketterne en forudsætning for, at man kan komme i gang med den proces, som f.eks. Verdensbanken i sine rapporter siger er afgørende for, at palæstinenserne kan komme til at klare sig selv, og at folk måske får noget andet at lave end at rende rundt og spille stjernepsykopater, eller hvad vi nu skal kalde dem.
Lotte Bundsgaard (S), 2004-03-11:
Man har sympati for forslaget, man ved godt, at Sundhedsstyrelsen anbefaler, at man tilbyder alle kvoteflygtninge, alle familiesammenførte et sundhedstjek, der kan sikre, at de ikke går rundt med sygdomme, som der ikke bliver gjort noget ved, der kan sikre, at vi ikke får en for stor smittespredning, og der kan sikre, at nytilkomne lærer vores sundhedssystem at kende.
Andreas Steenberg (RV), 2013-04-19:
Der er også høringsfaser, hvor erhvervslivets organisationer og borgere og enkeltvirksomheder kan komme med gule og røde kort til lovforslagene, og jeg har i hvert fald lagt mærke til, at når vi har lovforslag, kommer der ret mange meldinger fra erhvervslivet om, at det og det synes de er for hårdt, og at det er anderledes end i andre lande.
Jette Gottlieb (EL), 1999-12-02:
Det, der er mit ærinde, er at sikre, at forslagene til vedtagelse kommer til afstemning, i og med at jeg ikke kan se noget som helst fremadrettet positivt i det af regeringspartierne og CD fremsatte forslag til vedtagelse, som rækker ud over det, vi vedtog i forbindelse med F 10, som et enigt Folketing vedtog.
Line Barfod (EL), 2008-03-26:
Om det er, som ministeren siger, at det skal undersøges, om det er korrekt, hvad den offentligt ansatte fortæller, for vi er rigtig glade for, at den offentligt ansatte står frem og fortæller om det, så vi kan få undersøgt problemet og gjort noget ved det, så det ikke sker igen.
Hans Christian Schmidt (V), 2004-02-20:
Hertil kommer så forskydninger i brug af de enkelte træarter, en ændret og mere ekstensiv kulturetablering, hvad enten der er tale om plantning, såning eller selvforyngelse, og forskydninger i niveauet for den statslige skovrejsning. Planteforbruget i den statslige skovrejsning afhænger bl.a. af graden af lokal medfinansiering, og af hvilke ejendomme det konkret er muligt at erhverve til formålet.
Rasmus Stoklund (S), 2020-05-14:
Og endelig synes jeg også, at det her undrer mig – altså, jeg kender ikke den konkrete sag med buschaufføren her, men det bliver nævnt, at den er fra sidste år; altså, på det tidspunkt eksisterede ordningen ikke, og det gør den stadig væk ikke, så det vil sige, at vedkommende jo må have et andet opholdsgrundlag.
Rosa Lund (EL), 2021-04-08:
De mennesker, vi egentlig taler om her, hr. Lars Boje Mathiesen, er jo de mennesker, som ikke kan vide sig sikre i Syrien – de mennesker, som f.eks. er politisk forfulgte, og som er på den paragraf i udlændingeloven, som hedder § 7, stk. 3, og betyder, at hvis der bare er en lillebitte forbedring i hjemlandet, altså i Syrien, så kan vi fratage dem deres opholdsgrundlag.
Carolina Magdalene Maier (ALT), 2017-01-13:
Når man først har fået midler, har produceret noget forskning, som viser et stort talent, var det måske en idé, at vi siger til de forskere: Okay, I får, lad os sige 5 år, måske 8 års penge, forskningsfinansiering, uden at vi stiller nogen modkrav, men vi stoler på, at I faktisk kan gå ud og gøre et godt stykke forskningsarbejde.
Lene Espersen (KF), 2002-04-09:
Det gælder derimod om nøgternt og roligt at overveje, hvad der tjener en hurtig og effektiv opklaring af Farumsagen bedst, og det er efter regeringens opfattelse at give de myndigheder, der allerede er i gang med at undersøge sagen, ro til at gøre deres arbejde færdigt.
Flemming Møller Mortensen (S), 2019-01-10:
Jeg vil gerne takke SF rigtig mange gange for at rejse den her debat, og jeg vil også rigtig gerne takke sundhedsministeren for en, synes jeg, virkelig god besvarelse på den problemstilling, der er rejst, og som vi skal sørge for at få behandlet på en meget saglig og ordentlig og grundig måde.
Per Clausen (EL), 2008-11-18:
Det er jo lidt interessant, for hvis man tager statsministerens tale fra i søndags, kan man konstatere, at et af de områder, han fremhæver som noget, der skal gøres noget ved, er spørgsmålet om et bæredygtigt byggeri, som på sigt producerer mere energi, end det bruger.
Pia Gjellerup (S), 1999-04-15:
Men spørgsmålet er, om det er realistisk lovgivningsmæssigt at kræve et bestemt mål for dansk arbejdskraft på danske skibe, samtidig med at andelen af udenlandsk arbejdskraft i danske virksomheders produktion stiger på mange andre områder som følge af den internationale arbejdsdeling.
Elsebeth Gerner Nielsen (RV), 2002-05-30:
Men jeg vil gerne gøre opmærksom på, at vi også er usikre på, om det her nu er en ligeværdig kontrakt, sådan at det ikke bare drejer sig om, at vi stiller en række krav til de mennesker, der skal integreres, men at der selvfølgelig også bliver stillet nogle krav til dem, der skal sørge for at stille de nødvendige aktiveringstilbud, uddannelsestilbud, fleksjob osv. til rådighed.
Søren Egge Rasmussen (EL), 2021-11-24:
Over tid har vi jo haft sådan nogle teknologineutrale udbud, og vi er jo flere gange blevet overrasket over, at det støttebehov, som udviklerne har, var så lavt, at man kom helt ned på, at det var på ca. 1 øre pr. kWh på de landbaserede vindmøller, og at vi sådan set kom frem til, at solcelleanlæggene kunne konkurrere med vindmøllerne på behovet for pristillæg.
Tom Behnke (KF), 2010-11-09:
Der er jo prøver, der skal bestås; der er kriterier, som skal opfyldes; og jeg håber ligesom mange andre at se mange af ansøgerne – mange af dem, der får dansk statsborgerskab – møde op på vores statsborgerskabsdag til foråret og også ved den lejlighed hilse på og ønske tillykke.
Camilla Fabricius (S), 2021-04-16:
Vi mener, at velfærden har været presset i lang tid, og vi har brug for, at vi får understøttet den generelle velfærd godt, at vi får sikret, at vi kommer ordentligt igennem, sådan at det ikke bare er her og nu, men at fødselsforberedelse og fødsler i det hele taget får et ordentligt løft.
Per Clausen (EL), 2013-11-22:
Jeg har ikke nogen erindring om, at Enhedslisten skulle have haft det synspunkt, at man ved hjælp af at klage til en administrativ myndighed eller en klagemyndighed skulle have mulighed for at ændre de politiske prioriteringer og de politiske mål, som et flertal havde lagt sig fast på.
Lene Espersen (KF), 2014-01-21:
Hvis man spørger libyerne, tror jeg ikke, der er nogen tvivl om, at de fleste libyere stadig væk takker Danmark ganske meget for ikke kun den håndsrækning, vi gav, men også den moralske opbakning, vi havde hele vejen igennem, og som jo påbegyndte politisk, og som så senere endte i et militært bidrag, bl.a. fordi de regionale kræfter og den arabiske liga bakkede op om det.
Line Barfod (EL), 2009-03-27:
Hvis det, man bliver bevæget over til, er at få det dårligere og blive groft udnyttet, det, som vi oplever nogle steder i Danmark, det, vi ser med kolonnearbejderne på slagterierne i Tyskland, og det, vi har set mange andre steder, så er det ikke nødvendigvis en fordel.
Jørn Dohrmann (DF), 2012-12-11:
Det, vi kan konstatere, uanset om det ligger inden for fødevareministerens område, er, at det også har noget med landbrug at gøre, miljøcentrene har altså også noget med landbrug at gøre, og vi kan sige, at Jordbrugskommissionen også har noget med landbrug at gøre.